  Виталий Пронин Н. ПушпашеваВоткаысь спортсменка Надежда Пушпашева ӝӧквыл теннисъя Европалэн чемпионатаз паралимпиецъёс пӧлын зарни медаль утӥз, ивортэ Удмуртиысь Мугорез кыдатон культурая, спортъя но туризмъя министерство. Берпуметӥ турнирын со азьпалтӥз Италиысь Клара Поддаез.Ӵошатсконъёс радъясько Италиысь Линьяно-Саббьядоро карын. Лондонысь Олимпиада бере та турнир тужгес бадӟымез луэ. Ӝӧквыл теннисъя Европалэн чемпионатаз пырисько 28 кунъёсысь 278 спортсменъёс. Россилэн командаяз пыре 30 адями, со луиз тужгес бадӟымез та шудонъёсын. Теги: Италия мугоркыдатонкультура чемпионат  